CELEX: 32013R1212
Language: lv
Date: 2013-11-26 00:00:00
Title: Komisijas Īstenošanas regula (ES) Nr. 1212/2013 ( 2013. gada 26. novembris ) par atsevišķu preču klasifikāciju kombinētajā nomenklatūrā

28.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 317/30
            
         KOMISIJAS ĪSTENOŠANAS REGULA (ES) Nr. 1212/2013
   (2013. gada 26. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto[-ajiem] KN kodu[-iem] atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir [trīs] mēneši.
            
         
               (5)
            
            
               Par šīs regulas pielikuma 1. punktu Muitas kodeksa komiteja nav sniegusi atzinumu tās priekšsēdētāja noteiktajā termiņā; šīs regulas pielikuma 2. punktā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto[-ajiem] KN kodu[-iem].
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot [trīs] mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 26. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Sirdspukstu mērīšanas iekārta, kuras sastāvdaļas ir:
                              
                                          —
                                       
                                       
                                          sirdspukstu sensors un bezvadu raidītājs, kas iekļauts krūšu jostā,
                                       
                                    
                                          —
                                       
                                       
                                          sirds ritma monitorēšanas ierīce, kurā ietverts bezvadu uztvērējs un pulkstenis, ar kontroles taustiņiem un optiski elektronisku displeju, kuru var uzvilkt uz plaukstas locītavas,
                                       
                                    
                                          —
                                       
                                       
                                          pamatne sirds ritma monitorēšanas ierīces piestiprināšanai pie divriteņa stūres.
                                       
                                    Sensors uztver sirdspukstus, un attiecīgie dati tiek bez vadiem pārraidīti monitorēšanas ierīcei, kas aprēķina sirds ritmu (reālo, maksimālo vai vidējo) un parāda rezultātu.
                              Iekārta darbojas arī kā pulkstenis un hronometrs.
                              
                                  (1) Sk. 1. attēlu.
                           
                        
               
                  9031 80 38
               
               
                  Klasifikācija noteikta, ievērojot 1., 3.b) un 6. vispārīgo kombinētās nomenklatūras interpretācijas noteikumu, 90. nodaļas 3. piezīmi un KN kodu 9031, 9031 80 un 9031 80 38 aprakstu.
                  Sirdspukstu sensors un sirds ritma monitorēšanas ierīce ir paredzēti, lai nodrošinātu skaidri noteiktas funkcijas kopīgu izpildi 90. nodaļas 3. piezīmē minētajā nozīmē saistībā ar XVI sadaļas 4. piezīmi, jo sensors uztver sirdspukstus un nosūta signālus monitorēšanas ierīcei, lai tie tiktu apstrādāti un parādīti.
                  Iekārta ir salikta prece, kas sastāv no 90. nodaļā (mērierīce vai kontrolierīce) un 91. nodaļā (pulkstenis) klasificētiem elementiem. Saskaņā ar 3.b) noteikumu tā jāklasificē pēc sastāvdaļas, kas nosaka preces pamatīpašības.
                  Ņemot vērā iekārtas objektīvās īpašības, konkrēti, sirdspukstu mērīšanas un monitorēšanas komponentu pārsvaru, iekārtas pamatīpašības nosaka mērīšanas komponenti. Ierīces pulksteņa funkcija ir papildu funkcija tās mērīšanas aparāta funkcijai, jo aparāts, kas paredzēts mērījumu veikšanai, pamatojoties uz laiku (sirdspukstu skaits minūtē), ir saistīts ar pulksteni tālab, lai, apstrādājot mērījumus, izveidotu salīdzinājumu laikā. Tāpēc to nav iespējams klasificēt pozīcijā 9102 pie pulksteņiem.
                  To nav iespējams klasificēt arī pozīcijā 9018 pie medicīnas instrumentiem un aparatūras, jo aparātu parasti nelieto profesionālajā medicīnas praksē (sk. arī Harmonizētās sistēmas (HS) skaidrojumu pirmo rindkopu par pozīciju 9018).
                  Veicot mērījumus saistībā ar laika faktoru (sirds ritma jeb sirdspukstu skaitīšana minūtē), netiek skaitīts nekāda veida vienību kopējais skaits (sk. arī HS skaidrojumus par pozīciju 9029, A punktu). Tādējādi klasifikācija pozīcijā 9029 10 00 pie apgriezienu mērītājiem, ieguves mērītājiem, taksometriem, hodometriem, pedometriem un tamlīdzīgām ierīcēm nav iespējama.
                  Sirds ritma noteikšana (sirdspukstu skaits minūtē) nav apgriezienu ātruma vai lineāra ātruma mērīšana (sk. arī HS skaidrojumus par pozīciju 9029, B punktu). Tādējādi klasifikācija pozīcijā 9029 20 pie spidometriem un tahometriem arī nav iespējama.
                  Tāpēc iekārta ir jāklasificē ar KN kodu 9031 80 38 pie citādiem elektroniskiem mērīšanas vai kontroles instrumentiem, ierīcēm un iekārtām, kas citur 90. nodaļā nav minēti vai iekļauti.
               
            
                  
                              2.
                           
                           
                              Sirdspukstu sensors un bezvadu raidītājs, kas iekļauts krūšu jostā, kura paredzēta aplikšanai ap krūtīm, lai uztvertu sirdspukstus.
                              Izstrādājums uztver sirdspukstus un bez vadiem pārraida attiecīgos datus sirds ritma monitorēšanas ierīcei, kas netiek uzrādīta kopā ar šo izstrādājumu.
                              
                                  (1) Sk. 2. attēlu.
                           
                        
               
                  9031 90 85
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 90. nodaļas 2.b) piezīmi un KN kodu 9031, 9031 90 un 9031 90 85 aprakstu.
                  Izstrādājums ir paredzēts vienīgi vai galvenokārt lietošanai kopā ar sirdspukstu mērīšanas iekārtu, kas minēta pozīcijā 9031. Tā ir būtiska sastāvdaļa sirdspukstu mērīšanas iekārtas darbībai, jo bez tā minētā iekārta nedarbojas.
                  Tāpēc izstrādājums ir jāklasificē ar KN kodu 9031 90 85 pie citādām mērīšanas vai kontroles instrumentu, ierīču un iekārtu daļām, kas citur 90. nodaļā nav minētas vai iekļautas.
               
            
         
      
                  
                     
               
               
                  
                     
               
            
         (1)  Attēliem ir tikai informatīva nozīme.